ข้อตกลงการอนุญาตให้ใช้สิทธิ์สำหรับผู้ใช้ขั้นสุดท้าย

โปรดอ่านให้ละเอียดก่อนใช้ผลิตภัณฑ์ซอฟต์แวร์นี้: ข้อตกลงการอนุญาตให้ใช้สิทธิ์สำหรับผู้ใช้ขั้นตอนสุดท้าย (“EULA”) นี้เป็นข้อตกลงระหว่าง (a) คุณ (อาจเป็นบุคคลธรรมดาหรือนิติบุคคลที่คุณเป็นตัวแทน) กับ (b) Hewlett-Packard Company (“HP”) ที่ควบคุมการใช้งานผลิตภัณฑ์ซอฟต์แวร์ของคุณ (“ซอฟต์แวร์”) ข้อตกลงการอนุญาตให้ใช้สิทธิ์สำหรับผู้ใช้ขั้นตอนสุดท้ายนี้ไม่สามารถนำมาใช้ได้หากมีข้อตกลงการอนุญาตให้ใช้สิทธิ์แยกต่างหากระหว่างคุณกับ HP หรือซัพพลายเออร์ของ HP สำหรับซอฟต์แวร์ รวมถึงข้อตกลงการอนุญาตให้ใช้สิทธิ์ในเอกสารประกอบทางออนไลน์ คำว่า “ซอฟต์แวร์” อาจรวมถึง (i) สื่อที่เกี่ยวข้อง (ii) คู่มือผู้ใช้และวัสดุสิ่งพิมพ์อื่นๆ และ (iii) เอกสารประกอบทาง “ออนไลน์” หรือเอกสารอิเล็คทรอนิก (รวมเรียกว่า “เอกสารประกอบผู้ใช้”)

สิทธิ์ในซอฟต์แวร์ได้รับการเสนอให้เฉพาะภายใต้เงื่อนไขที่ว่า คุณได้ยอมรับเงื่อนไขและข้อกำหนดทั้งหมดของ EULA นี้ โดยการติดตั้ง การทำสำเนา การดาวน์โหลด หรือการใช้ซอฟต์แวร์นี้ คุณได้ยอมรับที่จะผูกพันโดย EULA นี้ หากคุณไม่ยอมรับ EULA นี้ ห้ามติดตั้ง ดาวน์โหลด หรือใช้ซอฟต์แวร์นี้ หากคุณซื้อซอฟต์แวร์แต่ไม่เห็นด้วยกับ EULA นี้ โปรดส่งซอฟต์แวร์คืนสถานที่ที่คุณซื้อภายในสิบสี่วันเพื่อขอรับเงินคืนตามราคาที่ซื้อ หากได้ติดตั้งซอฟต์แวร์บนผลิตภัณฑ์ HP อื่น หรือสามารถนำมาใช้ร่วมกับผลิตภัณฑ์อื่นๆ ของ HP คุณอาจส่งผลิตภัณฑ์ทั้งหมดที่ยังไม่ได้ใช้กลับคืน
1. ซอฟต์แวร์ของบุคคลภายนอก นอกจากซอฟต์แวร์ที่เป็นกรรมสิทธิ์ของ HP (“ซอฟต์แวร์ HP”) ซอฟต์แวร์อาจรวมถึงซอฟต์แวร์ภายใต้ใบอนุญาตจากบุคคลภายนอก (“ซอฟต์แวร์ของบุคคลภายนอก” และ “ใบอนุญาตของบุคคลภายนอก”) ทั้งนี้ได้ให้ใบอนุญาตสำหรับซอฟต์แวร์ของบุคคลภายนอกแก่คุณภายใต้ข้อกำหนดและเงื่อนไขของใบอนุญาตของบุคคลภายนอกที่เกี่ยวข้อง โดยทั่วไป ใบอนุญาตของบุคคลภายนอกจะอยู่ในไฟล์ เช่น ไฟล์ “license.txt” หรือ “readme” คุณควรติดต่อฝ่ายสนับสนุนของ HP หากคุณไม่พบใบอนุญาตของบุคคลภายนอก หากใบอนุญาตของบุคคลภายนอกมีใบอนุญาตที่มีรหัสต้นฉบับที่สามารถใช้งานได้ (เช่น ใบอนุญาตสาธารณะทั่วไปของ GNU) และรหัสต้นฉบับที่เกี่ยวข้องไม่ได้มาพร้อมกับซอฟต์แวร์ ให้ตรวจสอบหน้าการสนับสนุนผลิตภัณฑ์ในเว็บไซต์ของ HP (hp.com) เพื่อเรียนรู้วิธีการหารหัสต้นฉบับนั้นๆ
2. สิทธิตามใบอนุญาต คุณจะมีสิทธิต่อไปนี้ที่ให้คุณตามข้อกำหนดและเงื่อนไขทั้งหมดของ EULA นี้:
a. การใช้งาน HP ให้ใบอนุญาตแก่คุณเพื่อใช้ซอฟต์แวร์ HP ได้หนึ่งสำเนา “การใช้งาน” หมายถึง การติดตั้ง การทำสำเนา การจัดเก็บ การโหลด การดำเนินการ การแสดง หรือการใช้ซอฟต์แวร์ HP คุณต้องไม่ดัดแปลงแก้ไขซอฟต์แวร์ HP หรือปิดใช้งานคุณสมบัติในการให้อนุญาตหรือการควบคุมของซอฟต์แวร์ HP หาก HP เป็นผู้ให้ซอฟต์แวร์นี้เพื่อใช้งานร่วมกับผลิตภัณฑ์ด้านภาพหรือการพิมพ์ (เช่น หากซอฟต์แวร์คือ ไดรเวอร์เครื่องพิมพ์ เฟิร์มแวร์หรือ Add-on) คุณสามารถใช้ซอฟต์แวร์ HP ได้กับผลิตภัณฑ์ (“ผลิตภัณฑ์ HP”) เท่านั้น ข้อจำกัดเกี่ยวกับการใช้งานเพิ่มเติมอาจมีอยู่ในเอกสารสำหรับผู้ใช้ คุณไม่สามารถแยกส่วนที่เป็นคอมโพเนนต์ของซอฟต์แวร์ HP สำหรับการใช้งาน คุณไม่มีสิทธิแจกจ่ายซอฟต์แวร์ HP
b. การทำสำเนา สิทธิของคุณในการทำสำเนาหมายถึง คุณสามารถทำสำเนาซอฟต์แวร์ HP เพื่อการจัดเก็บหรือการสำรองได้ โดยมีเงื่อนไขว่าสำเนาแต่ละชุดต้องมีคำประกาศเรื่องกรรมสิทธิ์ของซอฟต์แวร์ HP เดิมที่เป็นตัวจริงและนำมาใช้เพื่อการสำรองเท่านั้น
3. การอัปเกรด ในการใช้ซอฟต์แวร์ HP ที่ HP ให้ไว้ในลักษณะที่มีการอัปเกรด ปรับปรุง หรือเป็นส่วนเสริม (รวมเรียกว่า “การอัปเกรด”) คุณจะต้องได้รับใบอนุญาตให้ใช้ซอฟต์แวร์ HP ของเดิมที่ HP ระบุไว้ว่ามีสิทธิอัปเกรดได้ ตามขอบเขตนี้ การอัปเกรดจะใช้แทนซอฟต์แวร์ HP ของเดิม คุณจะไม่สามารถใช้ซอฟต์แวร์ HP นั้นได้อีกต่อไป EULA นี้มีผลใช้บังคับกับการอัปเกรดแต่ละครั้ง เว้นแต่ HP ได้ออกข้อกำหนดไว้ใช้กับการอัปเกรด ในกรณีที่มีข้อขัดแย้งระหว่าง EULA นี้กับข้อกำหนดอื่นๆ ที่กล่าวมา ข้อกำหนดอื่นๆ นั้นจะมีผลใช้บังคับที่เหนือกว่า
4. การโอน
a. การโอนของบุคคลภายนอก ผู้ใช้ซอฟต์แวร์ HP เป็นคนแรกอาจทำการโอนซอฟต์แวร์ให้กับผู้ใช้คนอื่นได้หนึ่งครั้ง การโอนใดๆ จะต้องประกอบส่วนประกอบที่เป็นคอมโพเนนต์, สื่อ, เอกสารสำหรับผู้ใช้, EULA นี้ และใบรับรองความเป็นของแท้ (หากมี) ทั้งหมด การโอนต้องไม่ใช่การโอนโดยอ้อม เช่น การส่งมอบ ก่อนที่จะโอน ผู้ใช้ที่ได้รับซอฟต์แวร์ที่โอนจะต้องให้การตกลงยอมรับ EULA นี้ เมื่อมีการโอนซอฟต์แวร์ HP ใบอนุญาตของคุณจะสิ้นสุดลงโดยอัตโนมัติ
b. ข้อจำกัด คุณต้องไม่เช่า ให้เช่า หรือให้ยืมซอฟต์แวร์ HP หรือใช้ซอฟต์แวร์ HP เพื่อการใช้แบบไทม์แชริงเพื่อการค้าหรือการใช้ของสำนักงาน คุณไม่สามารถให้อนุญาตช่วง โอนสิทธิหรือโอนซอฟต์แวร์ HP ได้ เว้นแต่จะมีการระบุไว้ใน EULA นี้อย่างชัดแจ้ง
5. สิทธิในกรรมสิทธิ์ HP หรือซัพพลายเออร์ของ HP เป็นเจ้าของสิทธิในทรัพย์สินทางปัญญาทั้งหมดในซอฟต์แวร์และเอกสารสำหรับผู้ใช้เป็นเจ้าของ อีกทั้งยังได้รับความคุ้มครองโดยกฎหมาย ซึ่งรวมถึงกฎหมายลิขสิทธิ์ ความลับทางการค้า สิทธิบัตรและเครื่องหมายการค้าที่มีผลใช้บังคับ คุณจะต้องไม่ลบข้อมูลระบุผลิตภัณฑ์ ประกาศเรื่องลิขสิทธิ์ หรือข้อจำกัดเรื่องกรรมสิทธิ์ออกจากซอฟต์แวร์
6. ข้อจำกัดเกี่ยวกับการทำวิศวกรรมย้อนกลับ คุณไม่สามารถทำวิศวกรรมย้อนกลับ ดีคอมไพล์ หรือแยกส่วนประกอบซอฟต์แวร์ HP ได้ เว้นแต่และเฉพาะในขอบเขตที่ได้รับสิทธิให้ทำเช่นนั้นได้ภายใต้กฎหมายที่มีผลใช้บังคับ
7. ความยินยอมให้ใช้ข้อมูล HP และบริษัทในเครือของ HP อาจรวบรวมและใช้ข้อมูลทางเทคนิคที่คุณให้ซึ่งเกี่ยวข้องกับ (i) การใช้ซอฟต์แวร์หรือผลิตภัณฑ์ HP ของคุณหรือ (ii) การให้บริการสนับสนุนเกี่ยวกับซอฟต์แวร์หรือผลิตภัณฑ์ HP ข้อมูลดังกล่าวทั้งหมดจะอยู่ภายใต้นโยบายความเป็นส่วนตัวของ HP HP จะไม่ใช้ข้อมูลดังกล่าวในลักษณะที่เป็นการระบุตัวคุณ เว้นแต่มีความจำเป็นต่อการปรับปรุงการใช้งานของคุณหรือการให้บริการสนับสนุน
8. การจำกัดความรับผิด โดยไม่คำนึงถึงความเสียหายที่คุณอาจประสบ ความรับผิดทั้งหมดของ HP และบริษัทในเครือของ HP ภายใต้ EULA นี้ และการแก้ไขสำหรับคุณโดยเฉพาะภายใต้ EULA นี้จะจำกัดไว้ในจำนวนที่มากกว่าจำนวนเงินที่คุณจ่ายไปเป็นค่าผลิตภัณฑ์หรือเป็นเงิน 5.00 ดอลลาร์สหรัฐฯ ตามขอบเขตสูงสุดที่กฎหมายที่มีผลใช้บังคับอนุญาตไว้ ไม่ว่ากรณีใดก็ตาม HP หรือซัพพลายเออร์ของ HP ไม่ขอรับผิดต่อความเสียหายพิเศษ ความเสียหายจากเหตุบังเอิญ ความเสียหายโดยอ้อม หรือความเสียหายที่เป็นผลสืบเนื่อง (รวมถึงความเสียหายในส่วนของการสูญเสียกำไร สูญเสียข้อมูล การหยุดชะงักของธุรกิจ การบาดเจ็บของบุคคล หรือความสูญเสียความเป็นส่วนตัว) อันเกี่ยวข้องกับการใช้ซอฟต์แวร์หรือการใช้ซอฟต์แวร์ไม่ได้ในลักษณะใดก็ตาม แม้ว่า HP หรือซัพพลายเออร์ใดๆ ก็ตามจะได้รับการบอกกล่าวถึงความเป็นไปได้ที่จะเกิดความเสียหายดังกล่าวและแม้ว่าการแก้ไขข้างต้นจะไม่เป็นไปตามจุดมุ่งหมายที่สำคัญก็ตาม กรณีที่รัฐบางรัฐหรือเขตอำนาจศาลอื่นๆ ไม่ยอมให้มีการยกเว้นหรือจำกัดความเสียหายจากเหตุบังเอิญหรือความเสียหายที่เป็นสืบเนื่อง ข้อจำกัดหรือข้อยกเว้นข้างต้นจะไม่มีผลใช้บังคับกับคุณ
9. ลูกค้าที่เป็นหน่วยงานรัฐของประเทศสหรัฐฯ ซอฟต์แวร์ได้รับการพัฒนาขึ้นโดยค่าใช้จ่ายส่วนบุคคล ซอฟต์แวร์ทั้งหมดเป็นซอฟต์แวร์คอมพิวเตอร์เพื่อการค้าภายในความหมายของข้อบังคับในการจัดซื้อจัดหาที่มีผลใช้บังคับ เพราะฉะนั้น ตาม US FAR 48 CFR 12.212 และ DFAR 48 CFR 227.7202 การใช้ การทำซ้ำและการเปิดเผยถึงซอฟต์แวร์โดยหรือสำหรับรัฐบาลสหรัฐฯ หรือผู้รับจ้างของรัฐบาลสหรัฐฯ จึงอยู่ภายใต้ข้อกำหนดและเงื่อนไขที่ระบุไว้ในข้อตกลงสิทธิการใช้งานของผู้ใช้ (End User License Agreement) นี้เท่านั้น ยกเว้นข้อกำหนดที่ขัดต่อกฎหมายของรัฐบาลกลางที่เป็นข้อบังคับซึ่งมีผลใช้บังคับ
10. การปฏิบัติตามกฎหมายการส่งออก คุณจะต้องปฏิบัติตามกฎหมาย กฎระเบียบและข้อบังคับทั้งหมด (i) ที่มีผลใช้บังคับกับการส่งออกหรือนำเข้าซอฟต์แวร์ หรือ (ii) ที่จำกัดการใช้ซอฟต์แวร์ รวมถึงข้อจำกัดด้านการเพิ่มอาวุธนิวเคลียร์ เคมีหรือชีวภาพ
11. การสงวนสิทธิ์ HP และซัพพลายเออร์ของ HP ขอสงวนสิทธิ์ทั้งหมดที่ไม่ได้ให้ไว้แก่คุณใน EULA นี้อย่างชัดแจ้ง
© 2009 Hewlett-Packard Development Company, L.P.
ปรับปรุงแก้ไข 04/09